న్యూఢిల్లీ: పిఎఫ్‌ ఖాతాదారులకు వచ్చేనెలనుంచి మరో కొత్త శుభవార్తను కార్మికశాఖ అందిస్తోంది.
వచ్చేనెలనుంచి ఉద్యోగాలుమారినపుడు పిఎఫ్‌ ఖాతా ఆటోమేటిక్‌గా బదిలీ అవుతుందని ముఖ్య
ప్రావిడెంట్‌ఫండ్‌ అధికారి విపిజా§్‌ు వెల్లడించారు. ఉద్యోగులకు మరింతమెరుగైన సేవలందించేందుకు
ఇపిఎఫ్‌ఒ మరిన్ని చర్యలు తీసుకుంటున్నదన్నారు. ఉద్యోగాలు మారినపుడు ఎన్నో పిఎఫ్‌ ఖాతాలను
మూసివేస్తున్నారని ఇకముందు అలాజరగకుండా కొత్తసంస్థపేరిట బదిలీచేసేలా చర్యలు చేపట్టామన్నారు.
పిఎఫ్‌ఖాతా అనేది శాశ్వతమని, ఈ ఖాతాలకు ఇపుడు ఆధార్‌నెంబరును నమోదుచేశామని, పిఎఫ్‌
ఖాతాలను మూసివేయకుండా వారి సామాజిక భద్రతకోసం ఒకేఖాతాను కలిగి ఉండేలా చర్యలు
తీసుకుంటున్నామని జా§్‌ు వెల్లడించారు. ఎవరైనా ఉద్యోగాల మారినపుడు వారినుంచి దరఖాస్తులు
రాకుండానే మూడురోజుల్లో వారిధనాన్ని బదిలీచేస్తామని జా§్‌ు వివరించారు. ఉద్యోగి ఎక్కడ పనిచేస్తున్నా
ఆధార్‌ ఐడిని ధృవీకరిస్తే వెంటనే వారి ఖాతాను దరఖాస్తు లేకుండానే బదిలీచేస్తామన్నారు. ఇపిఎఫ్‌ఒ
కవరేజి విస్తరించడానికి ప్రయత్నాలు జరుగుతున్నాయని, పిఎఫ్‌ సొమ్మును ఇల్లు, పిల్లల విద్యలేదా
ఆసుపత్రి అవసరాలకోసం మాత్రమే ఉపసంహరించుకోవాలని జా§్‌ుకోరారు.